சம்பள உயர்வு தொடர்பான இந்தப் பேச்சுவார்த்தை இழுத்தடிப்பு தொழிலாளரிடையே பலத்த சந்தேகத்தையும் அதிருப்தியையும் ஏற்படுத்தியுள்ளது. மட்டுமன்றி தற்போது வருமான இழப்பையும் தொழில் இழப்பையும் ஏற்படுத்தியுள்ளது. தொழிலாளர்கள் நாட் சம்பளத்தை பெறுபவர்களாக இருப்பதால் வேலை செய்யாத அல்லது மெதுவாகப் பணி செய்யும் நாட்களுக்கு சம்பளத்தை இழக்க வேண்டிய நிலைமையும் ஏற்படுகிறது.